
Ministru kabineta rīkojums Nr. 822
Rīgā 2022. gada 15. novembrī (prot. Nr. 57 38. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Lai nodrošinātu Administratīvās apgabaltiesas 2021. gada 13. jūlija sprieduma lietā Nr. A420129719 (stājies spēkā 2022. gada 11. oktobrī) izpildi, piešķirt naudas balvas par izciliem sasniegumiem sportā šādā apmērā:
· 1.1. Latvijas Nedzirdīgo sporta federācijas sportistam Mārim Grēniņam par 2017. gada Nedzirdīgo spēlēs izcīnīto pirmo vietu tāllēkšanā – 165 915,75 euro (tai skaitā 44 744,75 euro nodokļu samaksai);
· 1.2. sportista M. Grēniņa trenerei Mārītei Lūsei – 78 385 euro (tai skaitā 17 963 euro nodokļu samaksai);
· 1.3. Latvijas Nedzirdīgo sporta federācijas sportistei Zanei Embrektei par 2017. gada Nedzirdīgo spēlēs izcīnīto ceturto vietu peldēšanā 50 m brīvajā stilā – 39 489,51 euro (tai skaitā 8755,30 euro nodokļu samaksai);
· 1.4. sportistes Z. Embrektes trenerei Gaļinai Brokai – 19 532,22 euro (tai skaitā 4165,12 euro nodokļu samaksai);
· 1.5. Latvijas Nedzirdīgo sporta federācijas sportistam Sergejam Soklakovam par 2017. gada Nedzirdīgo spēlēs izcīnīto sesto vietu trīssoļlēkšanā – 13 944,19 euro (tai skaitā 2879,87 euro nodokļu samaksai);
· 1.6. sportista S. Soklakova trenerei Mārītei Lūsei – 7506,35 euro (tai skaitā 1974,19 euro nodokļu samaksai).
· 2. Finanšu ministrijai no valsts budžeta programmas 02.00.00 ''Līdzekļi neparedzētiem gadījumiem'' piešķirt Izglītības un zinātnes ministrijai šā rīkojuma 1. punktā minēto naudas balvu izmaksai 324 774 euro (tai skaitā 80 482,23 euro nodokļu samaksai).
· 3. Izglītības un zinātnes ministrijai sagatavot un divu nedēļu laikā normatīvajos aktos noteiktajā kārtībā iesniegt Finanšu ministrijā pieprasījumu apropriācijas izmaiņām atbilstoši šā rīkojuma 2. punktam.

